9. melléklet a 2/2015. (II.17.) önkormányzati rendelethez
Szöveges indokolás az 7.,8.. mellékletekhez

I. 
A 2014. évi költségvetésének működési és felhalmozási célú bevételeinek és kiadásainak mérlege szöveges indokolása

A Veszprém Megyei Önkormányzat 2014. évi bevételeinek és kiadásainak mérlegét közgazdasági tagolásban a 7. melléklet mutatja be. 

A költségvetés főösszegén belül a működési bevételek 682 417 ezer Ft-ot jelentenek. A Veszprém Megyei Önkormányzat költségvetési támogatásában a központi költségvetésből származó megyei önkormányzat működési kiadásainak támogatása jelenik meg, mely a közgyűlés működésének, az önkormányzat kötelező feladatainak, valamint a Hivatal igazgatási tevékenységének finanszírozására szolgál. A foglalkoztatottak bérkompenzációja címen folyósított támogatás a központosított előirányzatok, valamint a működési célú támogatások között jelenik meg. A működési célú támogatások előirányzat tartalmazza továbbá a 2014. évi megyei önkormányzati tartalékból nyújtott 22 720 ezer Ft támogatás összegét is. A működési bevételek között szerepel az államháztartáson belülről átvett európai uniós pályázatokból nyújtott támogatás összege, a közfoglalkoztatással összefüggésben a Munkaügyi Központtól kapott támogatás, valamint az országgyűlési, valamint az európai parlamenti képviselő választás koordinálásával kapcsolatban nyújtott támogatás összege. A finanszírozási bevételek 79 220 ezer Ft működési célú, és 15 155 ezer Ft felhalmozási célú költségvetési maradványt tartalmaznak. A Hivatal kiadásainak finanszírozására 190 213 ezer Ft irányító szervi támogatás áll rendelkezésre. 

Az önkormányzat 2014. évi költségvetésében működési célú bevételek 20 749 ezer Ft összegben finanszíroznak felhalmozási kiadásokat.
A bevételek és kiadások főösszege: 702 805 ezer Ft.

II. 
A Veszprém Megyei Önkormányzat 2014. évi költségvetésének előirányzat-felhasználási tervéről készült kimutatás szöveges indokolása

A Veszprém Megyei Önkormányzat bevételi és kiadási előirányzat felhasználási terve a 8. melléklet szerint került bemutatásra.

A bevételek között megtervezett önkormányzatok működési támogatásai az Ávr. szerinti ütemezésben jelenik meg. A működési célú támogatások a pályázati ütemezésekkel, illetve egyéb célok esetén a folyósítással összhangban szerepelnek a likviditási tervben.

A finanszírozási célú bevételek és kiadások ütemezése az irányító szervi támogatás felhasználását tartalmazza. 

A felhalmozási kiadások teljesítése szintén a kapott támogatás ütemezéséhez igazodnak.

Az általános tartalék biztosít fedezetet az év közben jelentkező váratlan kiadásokra.

